- Hindi News
- National
- श्री दादाजी नेत्र चिकित्सालय में कम खर्च में होंगे आंखों के महंगे आपरेशन
श्री दादाजी नेत्र चिकित्सालय में कम खर्च में होंगे आंखों के महंगे आपरेशन
इधर आंखों में सपने : 2018 तक सबका होगा अपना घर
नेत्र रोगियों के लिए अच्छी खबर है। क्योंकि अब श्री दादाजी नेत्र चिकित्सालय में कम खर्च में आंखों के महंगे ऑपरेशन हो सकेंगे। चिकित्सालय का संचालन लायंस क्लब ग्रेटर और खंडवा संयुक्त रूप से करेगा। अभी यहां आपरेशन नहीं हो रहे थे। 20 मार्च के बाद अस्पताल में तमिलनाडु के वासन नेत्र इंस्टीट्यूट के एक्सपर्ट सर्जन मरीजों के आपरेशन शुरू करेंगे।
लायंस क्लब खंडवा ग्रेटर के साथ मिलकर श्री दादाजी नेत्र चिकित्सालय ट्रस्ट के माध्यम से इलाज की आधुनिक सुविधा अस्पताल में उपलब्ध कराएगा। ट्रस्ट के सदस्य डॉ. दिलीप हिंदुजा ने बताया अस्पताल में प्रत्येक शनिवार वासन नेत्र इंस्टीट्यूट के फेंको एवं ग्लूकोमा एक्सपर्ट सर्जन डॉ.रवि कुमार एवं उनकी टीम ओपीडी में मरीजों की जांच करेंगी। डॉ.कुमार की टीम आपरेशन भी शनिवार को ही करेगी। अस्पताल में इंदौर सहित मेट्रोसिटी में होने वाले आपरेशन आधे से भी कम खर्च में किए जाएंगे।
जनगणना के आधार पर चयन
योजना के तहत सबको पक्का मकान देने का लक्ष्य है। जिले में काम शुरू हो गया है। पहले झोपड़ी बनाकर रहने वाले या कच्चे मकान में रहने वालों को दिया जाएगा। 2011 में हुई जनगणना के दौरान बनी सूची के आधार पर लोगों का चयन हो रहा है। - डॉ. वरदमूर्ति मिश्र, सीईओ, जिला पंचायत
जिला अस्पताल में हर साल होते हैं 2000 आपरेशन
जिला अस्पताल एवं निजी नेत्र अस्पतालों में मोतियाबिंद, ग्लूकोमा एवं नासूर जैसी आंखों की बीमारियों के आपरेशन होते हैं। नेत्र सर्जन डॉ.सुभाष जैन के मुताबिक प्रत्येक माह कम से कम 100 आपरेशन होते हैं। इस प्रकार एक साल में 1200 से 2000 मरीजों के आपरेशन नि:शुल्क होते हैं। जिले को हर साल अंधत्व निवारण अभियान के तहत 7500 मरीजों के आपरेशन का लक्ष्य मिलता है। कैंप के माध्यम से 80 फीसदी लक्ष्य पूरा किया जाता है।
कार्निया ट्रांसप्लांट भी होगा
क्लब के माध्यम से काम करने वाले ट्रस्ट की नेत्र बैंक खोलने की भी योजना है। नेत्र बैंक खुलने से कार्निया ट्रांसप्लांट की सुविधा मरीजों को मिलेगी। नेत्र बैंक के लिए शासन से 40 लाख रुपए का अनुदान मिलता है। इसके लिए एक सर्जन और एक टेक्नीशियन की आवश्यकता होती है।
लेजर से मोतियाबिंद के आपरेशन का खर्च 1 लाख
लेजर मशीन से मोतियाबिंद का आपरेशन खर्च 80 हजार से 1 लाख रुपए तक है। सामान्य पद्धति से मोतियाबिंद के आपरेशन पर 15 से 20 हजार रुपए का खर्च आता है। नेत्र सर्जन के मुताबिक आपरेशन पर खंडवा सहित मेट्रोसिटी में निजी अस्पतालों में आने वाला खर्च निम्नानुसार है ग्लूकोमा आपरेशन में 20 से 25 हजार रुपए, रेटिना डिटैचमेंट सर्जरी में 25 से 30हजार रुपए, कार्निया ट्रांसप्लांट- 40 से 50 हजार रुपए, नासूर आपरेशन 15 से 20 हजार रुपए, लेसिक लेजर आपरेशन 35 से 40 हजार, नाखून- 15 से 20 हजार रुपए हैं।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva